Diari Oficial de la Generalitat Valenciana


Sumari del DOGV 1535, del 06-05-1991 (1991/821010)

RESOLUCIÓ de 22 de març de 1991, de la Direcció General de Patrimonio Cultural, per la qual incoa l'expedient de declaració de Bé d'Interès Cultural com a monument, a favor del Pantà de Tibi.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1535

Data del DOGV
:   06-05-1991

Secció del DOGV
:   ALTRES DISPOSICIONS

Número del document
:   1991/821010


Data del document
:   22-03-1991

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIO del dia 22 de març de 1991, de la Direcció General de Patrimonio Cultural, per la qual incoa l'expedient de declaració de Bé d'Interés Cultural com a monument a favor del Pantà de Tibi.  
Vista la petició que ha formulat l'Ajuntament de Tibi i l?informe que ha elaborat el Servei de Patrimoni Artístic Immoble, aquesta Direcció General ha acordat :  
1. Incoar un expedient de declaració de Bé d?Interès Cultural com a monument, a favor del pantà de Tibi, situat als termes municipals de Tibi i Xixona.  
2. La declaració com a monument del pantà de Tibi queda definida en el seu entorn per la cota 480 metres sobre el nivell del mar, que defineix el límit superior de l?esmentat entorn en la superfície que es comprén entre els punts A (30SYH120650), B (30SYH140650), C (30SYH120640) i D (30SYH140640) i de les fulles núm. 28-23 (846) i núm. 28-34 (871) de la Cartografia Militar de España, sèrie L, escala 1:50.000, dins els termes municipals de Tibi i Xixona.  
Tot això, prenent com a base la importància històrica que li atorga el fet d'haver estat l?embassament més gran dels que es varen construir a Europa en els segles XVI i XVII, el qual encara està en funcionament.  
El conjunt d'elements que s'hi integren també tenen un alt interés històric entre els quals destaca la pressa construïda en maçoneria i recoberta per ambdues cares de carreus, el valor estereomètric de les quals és indubtable. Igualment hi ha elements lligats a la història i, funcionament del pantà que mereixen protecció, com ara: l?ermita de la Divina Pastora, la font, els ponts etc.  
Per tot això, tant el sistema general com la pressa i les altres instal·lacions i edicions construïdes en l'entorn immediat, tenen un considerable valor com arquitectura hidràulica, al qual s'ha d'afegir l?indubtable valor històric degut tant al procés constructiu com al servei que al llarg dels segles ha prestat a les terres valencianes.  
3. Continuar la tramitació de l?expedient, d?acord amb les disposicions vigents.  
4. Fer saber als ajuntaments de Tibi i Xixona que, d?acord  
amb el que es disposa en els articles 11, 16 i 19 de la Llei 16/1985, de 25 de juny del Patrimoni Històric Espanyol, totes les obres que s'hagen de realitzar en el monument la declaració del qual es pretén, o els seus voltants, no podran realitzar-se sense l'aprovació prèvia del projecte corresponent per aquesta Direcció General.  
5. Que aquest acord es publique en el Butlletí Oficial de l?Estat i en el Diari Oficial de la Generalitat Valenciana.  
La qual cosa es fa pública perquè tinga els efectes que hi pertoca.  
València, 22 de març de 1991. - La Directora General de Patrimoni Cultural: Evangelina Rodríguez Cuadros.